OpenLLM-France/wikimedia huggingface dataset:
# Pieris (planta)

Pieris és un gènere de plantes amb flor de la família de les ericàcies.

## Característiques

Les espècies de Pieris provenen d'Àsia i l'Amèrica del Nord. Són arbusts o arbres menuts que poden arribar fins a una alçada d'1 a 6 m.
Les fulles són amples i lanceolades; a la primavera, quan són tendres, tenen colors brillants. Les flors tenen forma de campana i són de color blanc o rosat. El fruit és una càpsula llenyosa que es divideix en cinc seccions amb múltiples llavors.
Les fulles de Pieris tenen importància ecològicament com a font d'aliment per les erugues d'algunes papallones com l'Ectropis crepuscularia.
Aquests arbusts són força apreciats com a plantes ornamentals i n'hi han algunes varietats cultivades, com la "Forest Flame". Es coneixen amb el nom comú d'andròmedes, però no pertanyen al gènere Andromeda.

## Taxonomia

N'hi ha set espècies:
* "Pieris cubensis" (Grisebach) Small. – Andròmeda cubana. Cuba.
* "Pieris floribunda" (Pursh ex Simms) Benth. & Hook. – Andròmeda de muntanya. Estats Units
* "Pieris formosa" (Wallich) D.Don – Andròmeda de l'Himalaia. Himalaia, Xina (Yunnan), Myanmar.
* "Pieris japonica" (Thunb.) D.Don ex G.Don - Andròmeda japonesa. Xina, Japó, Taiwan.
* "Pieris nana" (Maxim.) Makino (syn. Arcterica nana) – Andròmeda siberiana, Japó, Sibèria oriental.
* "Pieris phillyreifolia" (Hook.) DC. – Andròmeda enfiladissa. Estats Units
* "Pieris swinhoei" Hemsley - Andròmeda xinesa. Xina (Fujian, Guangdong).

## Galeria

* Pieris japonica 'Mountain Fire'
* Pieris no identificada a Seattle
* Pieris japonica.
* Pieris no identificada
* Pieris "Wakehurst."
* Pieris "Forest Flame;" poncelles verdes i fruit.
* Pieris "Forest Flame;" raïms

## Referències

* Kron, K. A. & Judd, W. S. (1997). Systematics of the Lyonia Group (Andromedeae, Ericaceae) and the Use of Species as Terminals in Higher-Level Cladistic Analyses. Systematic Botany 22 (3): 479-492, abstract.

## Enllaços externs

* Germplasm Resources Information Network: Pieris Arxivat 2008-10-13 a Wayback Machine.
* Flora of China: Pieris
* New York Botanic Garden: Pieris cubensis Arxivat 2005-02-16 a Wayback Machine.
* Pieris.eu - Information about Pieris japonica Arxivat 2008-02-26 a Wayback Machine.
# Bredenbek (Rönne)

El Bredenbek és l'únic afluent major del riu Rönne a Alemanya. Neix dels prats humits a Grabenhorst a la frontera dels municipis de Kisdorf i de Henstedt-Ulzburg al districte de Segeberg a l'estat de Slesvig-Holstein. Desemboca al Rönne al l'aiguamoll Wakendorfer Moor una reserva natural a Naherfurth, un nucli de Kayhude, a unes poques desenes de metres abans que aquest es vessa a l'Alster. El seu nom baix alemany significa rierol (bek) ample (breed). Amb l'Alster superior i el Rönne formen els eixos de la reserva natural de l'Oberalsterniederung.
* El riu al nucli Grabenhorst a Kisdorf
* Gual per a bestiar a Wakendorf II

## Referències

* 1 2 Bergemann, Michael; Böhme; Compernolle, Frank, F.; Löser, C.; Ruß, Mathias; Schwehla, Wolfgang; Wagner, Günther Gesamtliste der Fließgewässer im Elbeeinzugsgebiet. Elektronische Publikationen der SUB Hamburg.
* ↑ Naturschutzgebiet «Oberalsterniederung»[Reserva natural de la vall de l'Alster superior] (pdf) (en alemany). Flintbek: Landesamt für Landwirtschaft, Umwelt und ländliche Räume, 2012, p. 1.
# Silver Lake (Ohio)

Silver Lake és una població dels Estats Units a l'estat d'Ohio. Segons el cens del 2000 tenia 3.019 habitants.

## Demografia

Segons el cens del 2000, Silver Lake tenia 3.019 habitants, 1.235 habitatges, i 918 famílies. La densitat de població era de 820,9 habitants per km².
Dels 1.235 habitatges en un 27,3% hi vivien nens de menys de 18 anys, en un 68,6% hi vivien parelles casades, en un 4,5% dones solteres, i en un 25,6% no eren unitats familiars. En el 23,9% dels habitatges hi vivien persones soles el 17,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,7% tenia menys de 18 anys, un 3,8% entre 18 i 24, un 19,1% entre 25 i 44, un 27,2% de 45 a 60 i un 27,1% 65 anys o més.
L'edat mediana era de 48 anys. Per cada 100 dones de 18 o més anys hi havia 84,4 homes.
La renda mediana per habitatge era de 70.875 $ i la renda mediana per família de 79.286 $. Els homes tenien una renda mediana de 64.265 $ mentre que les dones 38.529 $. La renda per capita de la població era de 35.614 $. Aproximadament l'1,1% de les famílies i el 2,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Silver Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Silver Lake». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Novel·la d'espies

La novel·la d'espies és una novel·la que barreja suspens i acció al voltant d'una trama d'espionatge, un gènere que va sorgir al segle xix i es va desenvolupar al segle xx, especialment a la Guerra Freda. L'ambientació és contemporània i apareixen les directrius de política exterior dels països més rellevants, els seus serveis d'intel·ligència i a vegades la seva connexió amb el mercat negre o el terrorisme. La seva estructura és similar a la de la novel·la negra.

## Novel·les destacades

* El nostre home a l'Havana, novel·la de Graham Greene, exponent de l'època clàssica
* La saga de James Bond, que va esdevenir l'arquetip de l'espia modern
* The Russia House, de John le Carré, un dels autors més guardonats del gènere
* The Day of the Jackal, de Frederick Forsyth, escriptor supervendes
* The Hunt for Red October, de Tom Clancy
* La saga Bourne, de Robert Ludlum, adaptada amb èxit al cinema

## Bibliografia

* Aronoff, Myron J. The Spy Novels of John Le Carré: Balancing Ethics and Politics (1999).
* Cawelti, John G. The Spy Story (1987)
# Marshall (Oklahoma)

Marshall és un poble dels Estats Units a l'estat d'Oklahoma. Segons el cens del 2000 tenia 258 habitants.

## Demografia

Segons el cens del 2000, Marshall tenia 258 habitants, 105 habitatges, i 78 famílies. La densitat de població era de 199,2 habitants per km².
Dels 105 habitatges en un 26,7% hi vivien nens de menys de 18 anys, en un 61,9% hi vivien parelles casades, en un 9,5% dones solteres, i en un 24,8% no eren unitats familiars. En el 22,9% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,86.
Per edats la població es repartia de la següent manera: un 20,5% tenia menys de 18 anys, un 10,9% entre 18 i 24, un 24% entre 25 i 44, un 22,5% de 45 a 60 i un 22,1% 65 anys o més.
L'edat mediana era de 40 anys. Per cada 100 dones de 18 o més anys hi havia 95,2 homes.
La renda mediana per habitatge era de 25.000 $ i la renda mediana per família de 28.056 $. Els homes tenien una renda mediana de 27.188 $ mentre que les dones 19.167 $. La renda per capita de la població era d'11.585 $. Entorn del 19,4% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marshall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Marshall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Joan Puig i Pujol

Joan Puig i Pujol (Sabadell, 11 de novembre de 1892 - 22 de gener de 1973) fou un escriptor i polític català.
Fou director del setmanari Sabadell Federal (1913-1917) i col·laborador del Diari de Sabadell . Va escriure, entre altres obres, Memòries de Sabadell, Argus Miop, El català Joan Cristòfor Calvet d'Estrella i 86 anys de premsa local, on es recullen referències de totes les publicacions periòdiques sabadellenques des del seu inici fins a la Guerra Civil Espanyola. El 1934 fou elegit regidor de Finances i Proveïments pel Círcol Republicà Federal. L'any 1936 fou nomenat conseller de finances municipals i delegat de banca a Sabadell per la Generalitat de Catalunya.
Actualment hi ha un passatge al barri de Gràcia de Sabadell que duu el seu nom.

## Bibliografia

* Gent nostra als carrers de Sabadell. Josep Baqués i Robert Baró. Consorci per a la Normalització Lingüística, Centre de Normalització Lingüística de Sabadell i Ajuntament de Sabadell, 1995, ISBN 8487221068

## Referències

* 1 2 3 Nomenclàtor. «Passatge de Puig i Pujol». Ajuntament de Sabadell. [Consulta: 12 juny 2016].
# 223

El 223 (CCXXIII) fou un any comú començat en dimecres del calendari julià.

## Esdeveniments

* El Wu Oriental venç Cao Wei en la batalla de Dongkou.

## Naixements

* Xi Kang, escriptor

## Defuncions

* Liu Bei, senyor de la guerra i emperador de la Xina.

## Referènciees

* ↑ (先主病篤，託孤於丞相亮，尚書令李嚴為副。夏四月癸巳，先主殂于永安宮，時年六十三。) Sanguozhi vol. 32.
* ↑ (備尋病亡，子禪襲位，諸葛亮秉政，與權連和。) Sanguozhi vol. 58.
* ↑ de Crespigny, Rafe. A biographical dictionary of Later Han to the Three Kingdoms (23–220 AD). Brill, 2007, p. 478. ISBN 978-90-04-15605-0.
# Eleccions municipals de 2011 a Falset

Les eleccions municipals de 2011 a Falset van ser unes eleccions locals que es van celebrar el diumenge 22 de maig de 2011 a Falset, al Priorat, com a part de les eleccions municipals espanyoles. Es van triar els 11 regidors de l'Ajuntament de Falset.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Falset, en tenir 2.035 persones censades, l'hi correspon 11 regidors.

## Candidatures

El 26 d'abril del mateix any, la Junta Electoral de Zona de Reus va proclamar quatre candidatures del municipi de Falset en el Butlletí Oficial de la Província de Tarragona.
| Partit polític | Llista de candidats |
| Partit dels Socialistes de Catalunya (PSC-PM) | Llista |
| Federació d'Independents de Catalunya (IPF-FIC) | Llista |
| Convergència i Unió (CiU) | Llista |
| Partit Popular Català (PP) | Llista |

## Jornada electoral
### Constitució de les meses

En aquell moment, Falset tenia una població de 2.935 habitants, dels quals 2.035 persones van ser cridades a votar en alguna de les 5 meses que es van constituir al municipi.

### Participació

La participació en aquestes eleccions va ser de 71,6%, el qual cosa implica que un total de 1.457 ciutadans del municipi van decidir exercir el seu dret a vot. Comparant aquesta participació amb la mitjana catalana, Falset va registrar una xifra molt més alta, situant-se en 16,6 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Falset |
| Participació (14h) | 34,2% ( -3,8%) |
| Participació (18h) | 49,5% ( -6,1%) |
| Participació (20h) | 71,6% ( -4,6%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 22 de mayo de 2011.» (en castellà). Junta Electoral Central. [Consulta: 17 juny 2023].
* 1 2 «Resultats electorals». Generalitat de Catalunya. [Consulta: 4 juny 2023].
# Shigeo Nakata

Shigeo Nakata (japonès: 中田茂男) (Asahikawa, 16 d'octubre de 1945) és un lluitador japonès, ja retirat, especialista en lluita lliure, que va competir durant la dècada de 1960.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla d'or en la competició del pes mosca del programa lluita lliure.
En el seu palmarès també destaca una medalla d'or en el Campionat del Món de 1967 i en els Jocs Asiàtics de 1966.

## Referències

* 1 2 «Olympedia – Shigeo Nakata». [Consulta: 5 març 2025].
* ↑ «International Wrestling Database». [Consulta: 5 març 2025].
# Via de 3 carbonis

La via de 3 carbonis, també anomenada C3, és una de les tres vies metabòliques per a la fixació del carboni en la fotosíntesi a la majoria de les plantes. Les altres dues vies són la C4 i el MAC (metabolisme àcid de les crassulàcies, també anomenat CAM per les seves sigles en anglès).
Aquest procés converteix el diòxid de carboni i la ribulosa difosfat en fosfoglicerat a través de la següent reacció:
    CO₂ + RuBP → 2 3-fosfoglicerat
Aquesta reacció va ser descoberta per primera vegada per Melvin Calvin, Andrew Benson i James Bassham el 1950. Aquesta reacció ocorre en totes les plantes com el primer pas de l'anomenat Cicle de Calvin-Benson.
Les plantes que segueixen la via de 4 carbonis (C4) obtenen el diòxid de carboni del malat i no pas de l'aire. Per això es diu que les plantes C3 són més eficaces que les C4 per capturar el CO₂ atmosfèric.

## Ecologia de les plantes C3

Les plantes que fan servir la via C3 (plantes C3) tendeixen a viure en zones on la intensitat solar és moderada, com també les temperatures, la concentració de diòxid de carboni es troben al voltant de 200 parts per milió o per sobre, i hi ha prou aigua en el sòl.
Les plantes C3 es van originar durant el Mesozoic i el Paleozoic abans que les plantes C4 i encara representen el 95% de la biomassa de la Terra. Les plantes C3 perden el 97% de l'aigua que absorbeixen per transpiració vegetal.

## Referències

* ↑ «Forty years of photosynthesis and related activities». Interdisciplinary Science Reviews, vol. 22, 2, 1997, pàg. 138–148. DOI: 10.1179/isr.1997.22.2.138.
* ↑ Raven, J.A.; Edwards, D. «Roots: evolutionary origins and biogeochemical significance». Journal of Experimental Botany, vol. 52, 90001, 2001, pàg. 381–401. DOI: 10.1093/jexbot/52.suppl_1.381.

## Vegeu també

* δ$^{13}$C
# Kawela Bay

Kawela Bay és una concentració de població designada pel cens dels Estats Units a l'estat de Hawaii. Segons el cens del 2000 tenia 410 habitants.

## Demografia

Segons el cens del 2000, Kawela Bay tenia 410 habitants, 189 habitatges, i 113 famílies La densitat de població era de 270,7 habitants per km².
Dels 189 habitatges en un 21,7% hi vivien nens de menys de 18 anys, en un 47,1% hi vivien parelles casades, en un 9,5% dones solteres, i en un 40,2% no eren unitats familiars. En el 29,1% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,65.
Per edats la població es repartia de la següent manera: un 17,1% tenia menys de 18 anys, un 8,2% entre 18 i 24, un 28,3% entre 25 i 44, un 35,4% de 45 a 64 i un 11,0% 65 anys o més.
L'edat mediana era de 42,0 anys. Per cada 100 dones hi havia 114,66 homes. Per cada 100 dones de 18 o més anys hi havia 109,88 homes.
La renda mediana per habitatge era de 49.167 $ i la renda mediana per família de 58.125 $. Els homes tenien una renda mediana de 35.938 $ mentre que les dones 36.625 $. La renda per capita de la població era de 28.481 $. Aproximadament el 10,1% de les famílies i l'11,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Census of Population and Housing (1790–2000)». Oficina del Cens dels Estats Units. Obtingut 13/01/2011.
* 1 2 3 «Fact Sheet- Kawela Bay». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 18 setembre 2010].
* ↑ «Geographic Comparison Table-Kawela Bay». American Fact Finder. Oficina del Cens dels Estats Units, 15-09-2010.
# Eleccions municipals de 1995 a Falset

Les eleccions municipals de 1995 a Falset van ser unes eleccions locals que es van celebrar el diumenge 28 de maig de 1995 a Falset, al Priorat, com a part de les eleccions municipals espanyoles. Es van triar els 11 regidors de l'Ajuntament de Falset.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Falset, en tenir 2.050 persones censades, l'hi correspon 11 regidors.

## Candidatures

El 2 de maig del mateix any, la Junta Electoral de Zona de Reus va proclamar cinc candidatures del municipi de Falset en el Butlletí Oficial de la Província de Tarragona.
| Partit polític | Llista de candidats |
| Federació d'Independents de Catalunya (IPF-FIC) | Llista |
| Partit dels Socialistes de Catalunya (PSC) | Llista |
| Convergència i Unió (CiU) | Llista |
| Partit Popular Català (PP) | Llista |
| Esquerra Republicana de Catalunya-Acord Municipal (ERC) | Llista |

## Jornada electoral
### Constitució de les meses

En aquell moment, Falset tenia una població de 2.557 habitants, dels quals 2.050 persones van ser cridades a votar en alguna de les 4 meses que es van constituir al municipi.

### Participació

La participació en aquestes eleccions va ser de 84,2%, el qual cosa implica que un total de 1.726 ciutadans del municipi van decidir exercir el seu dret a vot. Comparant aquesta participació amb la mitjana catalana, Falset va registrar una xifra molt més alta, situant-se en 19,4 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Falset |
| Participació (14h) | 40,9% ( -2,0%) |
| Participació (18h) | 63,9% ( 0,6%) |
| Participació (20h) | 84,2% ( 0,7%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 28 de mayo de 1995.» (en castellà). Junta Electoral Central. [Consulta: 17 juny 2023].
* 1 2 «Resultats electorals». Generalitat de Catalunya. [Consulta: 4 juny 2023].
# Tetenbüll

Tetenbüll (danès Tetenbøl) és un poble del districte de Nordfriesland, dins l'Amt Eiderstedt, a l'estat alemany de Slesvig-Holstein. És a uns 8 km al nord-oest de Tönning i 12 km al nord-est de Sankt Peter-Ording a la península d'Eiderstedt, a la vora del Mar del Nord. Conté els llogarets de Kaltenhörn, Warmhörn, Wasserkoog i Sieversfleth.
És un de mants municipis o llogarets del nord de Slesvig-Holstein amb el sufix -büll en el nom, que és d'origen danès -bøli que significa ‘casa, habitatge’, la primera part ha de ser un nom de persona. Solen ser assentaments nous que al segle x és van crear a partir d'un poble veí més antic.

## Llocs d'interés

* Sankt Anna-Kirche (església de santa Anna): edifici en estil gòtic de maons de la fi del segle xiv.

## Nascut a Tetenbüll

* Johannes Nikolaus Tetens (1736-1807), filòsof, matemàtic i científic

## Referències

* ↑ Kunz, Harry; Panten, Albert. Die Köge Nordfrieslands (en alemany). Nordfriisk Instituut, 1997. ISBN 978-3-88007-251-0.
* ↑ The Regional Travel Guide for Schleswig-Holstein (Germany) (en anglès). YouGuide Ltd. ISBN 978-1-83714-156-2.
* ↑ Bülow, Jörg. Gemeindeverfassungsrecht für Schleswig-Holstein: Vorschriftensammlung mit einer einführenden Darstellung (en alemany). W. Kohlhammer Verlag, 2008. ISBN 978-3-555-01408-1.
* ↑ Schleswig-Holstein-Topographie. volum 9: Schönberg - Tielenhemme. Flensburg: Flying-Kiwi-Verl. Junge, 2007, p. 366. ISBN 978-3-926055-91-0.
* ↑ Timmermann, Ulf. «Nordfriesische Ortsnamen [Topònims en frisó septentrional]». A: Munske, Horst Haider. Handbuch des Friesischen (en alemany). Tübingen: M. Niemeyer, 2001, p. 144. ISBN 978-3-484-73048-9.
* ↑ Kok, Johannes. Det Danske folkesprog i Sønderjylland: Forklaret af Oldnordisk, Gammeldansk og de nynordiske Sprog og Sprogarter [El vernacle danès al sud de Jutlàndia: explicat pel nòrdic antic, el danès antic i les llengües i dialectes nòrdics] (facsímil en línia) (en danès). 2. Copenhaguen: Gyldendal, 1867, p. 293.
* ↑ Hamer, Berthold. Topographie der Landschaft Angeln. Husum: Husum Druck- und Verlagsgesellschaft, 1994, p. 25. ISBN 978-3-88042-705-1.
* ↑ Jensen, Hans Nicolai Andreas. «Tetenbüll». A: Versuch einer kirchlichen Statistik des Herzogthums Schleswig: Enthaltend die Propsteien Tondern, Husum mit Bredstedt, und Eiderstedt (en alemany). Flensborg: Kastrup, 1841, p. 814-819.
* ↑ Muller-Brettel, Marianne; Dixon, Roger A. «Johann Nicolas Tetens: A Forgotten Father of Developmental Psychology?» (en anglès). International Journal of Behavioral Development, 13, 2, 6-1990, pàg. 215–230. DOI: 10.1177/016502549001300205.

## Bibliografia

* Glismann, Johannes. Dorfchronik Tetenbüll [Crònica del poble de Tetenbüll] (en alemany). 2 volums. Batllia de Tetenbüll, 1995 + 1996, p. 299 + 496.
# Mountain Park (Oklahoma)

Mountain Park és un poble dels Estats Units a l'estat d'Oklahoma. Segons el cens del 2000 tenia 390 habitants.

## Demografia

Segons el cens del 2000, Mountain Park tenia 390 habitants, 174 habitatges, i 103 famílies. La densitat de població era de 198,1 habitants per km².
Dels 174 habitatges en un 23% hi vivien nens de menys de 18 anys, en un 43,7% hi vivien parelles casades, en un 9,8% dones solteres, i en un 40,8% no eren unitats familiars. En el 35,6% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,87.
Per edats la població es repartia de la següent manera: un 24,4% tenia menys de 18 anys, un 6,4% entre 18 i 24, un 23,1% entre 25 i 44, un 27,2% de 45 a 60 i un 19% 65 anys o més.
L'edat mediana era de 42 anys. Per cada 100 dones de 18 o més anys hi havia 86,7 homes.
La renda mediana per habitatge era de 17.031 $ i la renda mediana per família de 19.375 $. Els homes tenien una renda mediana de 23.750 $ mentre que les dones 25.625 $. La renda per capita de la població era de 9.584 $. Entorn del 29,4% de les famílies i el 36,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mountain Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Mountain Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].